མི་ཚོས་ཞིང་ལས་གསར་བཏོད་མ་བྱས་པའི་གོང༌།ཁོང་ཚོས་རི་དྭགས་རྔོན་པ་དང༌།ཉ་འཛིན་པ།རང་བྱུང་གི་འབྲས་བུ་བསྡུ་བ་བཅས་བྱས་ཏེ་ཟས་སུ་སྤྱོད་ཀྱི་ཡོད།དེར་བརྟེན་ཟས་རིགས་ཤིག་ཐོབ་པའི་ཆེད་དུ་ཁོང་ཚོ་གང་སར་གནས་སྤོ་བྱེད་དགོས་ཀྱི་ཡོད་སྟབས་བྱ་བ་གཞན་བྱེད་པར་དུས་ཚོད་ཏོག་ཙམ་ལས་མེད།མི་ཚོས་ཞིང་ལས་བྱེད་སྟངས་ཤེས་རྗེས་ཁོང་ཚོ་ཟས་ཀྱི་ཆེད་དུ་ས་ཆ་གཞན་ལ་འགྲུལ་བཞུད་བྱེད་དགོས་མེད་སྟབས།ས་གནས་གཅིག་ལ་མཉམ་དུ་འདུས་ནས་ཞིང་ལས་གཉེར་བ་དང༌།གཏན་འཇགས་ཀྱི་སྡོད་ཁང་ཡང་བསྐྲུན་པ་རེད།འདི་ནི་འཛམ་གླིང་གི་གྲོང་གསེབ་ཨང་དང་པོ་དེ་རེད།དེ་ལྟར་དུས་ཡུན་གང་ཙམ་སོང་རྗེས་གྲོང་གསེབ་འདི་གྲོང་ཁྱེར་དུ་འགྱུར་བ་རེད།